જેમનું જીવન સાંસારિક પદાર્થોમાં અનાસક્તભાવવાળું હતું, જેમનો સ્વભાવ સરલ, શાંત, સહિષ્ણુ અને આનંદી હતો. પરોપકારમય જેમની નિષ્કામ પ્રવૃત્તિ હતી. જેમનું મન નિર્વેર, નિર્દોષ અને વિશાળ ભાવના વાળું હતુ. જેમનું જીવન વિનય, વિવેક, સંતોષ, ધૈર્ય, દયા અને ક્ષમા જેવા સદ્‌ગુણોથી મંડિત હતું. જેમને પરમપિતા પરમાત્મામાં પ્રિતી થતા હૈયુ ભક્તિ ભાવનાથી રંગાઈ ગયું હતું એવા પાર્ષદવર્ય માનસિંહ ગઢડાના વતની હતા.